Med en deltidsplads i forbindelse med barsel er pasningstiden nedsat til 30 timer om ugen mod en reduceret forældrebetaling. I reduktionen af forældrebetalingen tages der højde for, at der er udgifter forbundet en dagtilbudsplads, som ikke er afhængig af den tid jeres barn er i dagtilbuddet.
Ved en deltidsplads i forbindelse med barsel kan dit barn være i dagtilbuddet max 6 timer om dagen.
Er der brug for pasning udenfor dette tidsrum, skal I fastholde jeres fuldtidsplads.
I forbindelse med arrangementer, som f.eks. bedsteforældredag, sommerfest eller andet, kan særlig aftale indgås med dagtilbuddet.